TOA แรลลี่ยาว! บวกอีก 2% ทุบสถิตินิวไฮต่อเนื่อง-ชูหุ้น Big cap กำไรโตแกร่งครึ่งปีหลัง
TOA แรลลี่ยาว! บวกอีก 2% ทุบสถิตินิวไฮต่อเนื่อง-ชูหุ้น Big cap กำไรโตแกร่งครึ่งปีหลัง
TOA แรลลี่ยาว! บวกอีก 2% ทุบสถิตินิวไฮต่อเนื่อง-ชูหุ้น Big cap กำไรโตแกร่งครึ่งปีหลัง
28 ต.ค. 2562

 
ผู้สื่อข่าวรายงานว่า บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ณ เวลา 15.19 น. อยู่ที่ระดับ 46.75 บาท บวก 1.00 บาท หรือ 2.19 % ด้วยมูลค่าซื้อขาย  73.64 ล้านบาท โดยราคาหุ้นวิ่งสวนตลาดผันผวนและทำนิวไฮตั้งแต่เข้าตลาดฯเมื่อวันที่ 10 ต.ค.60

บล.ดีบีเอส วิคเคอร์ส ระบุการวิเคราะห์ทางเทคนิค: ระยะสั้นสัญญาณ Candlestick &amp; Indicators เปลี่ยนกลับเป็นลบ {“ปิดลบ”ใต้”SMA10วัน”อีกครั้ง (โดยยังถูกกดดันจาก”โครงสร้างขาลง – ระยะกลาง”)} ชี้ความน่าจะเป็นของตลาดฯวันนี้”แกว่งลง”เป็นหลัก แต่”ค่าบวก” (ให้”SMA10″กลับมา”หนุน”) จะช่วยให้มีรีบาวด์ฯสั้นๆก่อน(แล้วจึงลงต่ำ,ตามมา)ได้ แนวต้าน 1630 (หรือ 1640) จุด {แนวตัดขาดทุน “ต่ำกว่า 1620” (แนวรับย่อย “1600 – 1590 / 1580” จุด)}
หุ้นที่มีสัญญาณทางเทคนิคทำ New High เข้ามาใหม่คือ TOA,CPN,GCAP ที่ยังอยู่ใน List คือ MBK,SCCC,DIF,CHG หุ้นหลุด List คือ PRM,PSL,STPI,WHAUP หุ้นอยู่ในพื้นที่ Take Profit คือ BCH,EGCO,AOT,JMT,RATCH
บล.โนมูระ พัฒนสิน ระบุว่า คงมุมมอง Positive ต่อแนวโน้มผลประกอบการ และเป็น Big cap ที่ยังเห็นการเติบโตได้ดี และเป็นตัวเลือกที่ดีในกลุ่มวัสดุก่อสร้างเทียบเคียง TASCO บริษัทยังทำได้ดีในภาวะที่อุตฯก่อสร้างเพียงประคองตัว องค์ประกอบหนุนกำไรยังแข็งแรง ทั้งรายได้เพิ่มและอัตรากำไรขยายตัวจากเงินบาทแข็งค่าและคุมค่าใช้จ่ายได้ดี ประเมินกำไรไตรมาส 3/62 490 บาท (+22% เทียบช่วงเดียวกันของปีก่อน, +3% เทียบไตรมาสก่อนหน้า) และคาดยังเติบโตระดับ Double digit growth ต่อในไตรมาส4/62 แนะ”ซื้อ”
ประเมินกำไรไตรมาส4/62 ยังเติบโตได้ในระดับ Double digit ปัจจัยหนุนยังมาจากทั้งรายได้เพิ่ม และต้นทุนลด อานิสงส์จากบาทแข็งค่า (ปัจจุบันที่ราว 30.5 บาท/เหรียญ แข็งค่าราว 5% เทียบช่วงเดียวกันของปีก่อน) และราคาน้ำมันลดลง ขณะที่ช่วงปลาย ไตรมาส 4/62 จะเปิดโรงงานใหม่อีกแห่งที่พม่า,ไตรมาส1/63 ที่กัมพูชา กำลังการผลิต 3.5, 3.4 ล้านแกลลอนตามลำดับ คิดเป็น 6% ของกำลังการผลิตรวม
โดยรวมประเมินกำไรปกติปีนี้ +14% ยังมี Upside risk ราว 5% และมีปัจจัยสำคัญต้องติดตามคือ ราคา วัตถุดิบ Tio2 (20% ของต้นทุนผลิต) ซึ่งทิศทางมีโอกาสลดลงจาก Global demand อ่อนตัว โดยทุกๆ 1% ของราคา Tio2 ที่ลดมีผลต่อกำไร 2020F เพิ่ม 0.5%